rejauldu/bengali-wikipedia huggingface dataset:
জ্যাকসন সিং থুনাওজাম (, ; জন্ম: ২১ জুন ২০০১; জ্যাকসন সিং নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব কেরল ব্লাস্টার্স এবং ভারত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।  ২০১২–১৩ মৌসুমে, ভারতীয় ফুটবল ক্লাব চণ্ডীগড়ের যুব পর্যায়ের হয়ে খেলার মাধ্যমে জ্যাকসন ফুটবল জগতে প্রবেশ করেছেন এবং পরবর্তীকালে রাউন্ডগ্লাস পাঞ্জাবের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, রাউন্ডগ্লাস পাঞ্জাবের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; একই মৌসুমে তিনি ধারে ইন্ডিয়ান অ্যারোসে যোগদান করেছিলেন, যেখানে ৮ ম্যাচে অংশগ্রহণ করার পর ২০১৮–১৯ মৌসুমে তিনি কেরল ব্লাস্টার্স বি দলে যোগদান করেছেন। কেরল ব্লাস্টার্স বি-এর সাথে চুক্তিবদ্ধ থাকাকালীন তিনি পুনরায় এক মৌসুমের জন্য ইন্ডিয়ান অ্যারোসের হয়ে ধারে খেলেছেন। ২০১৯–২০ মৌসুমে, তিনি কেরল ব্লাস্টার্সের মূল দলে যোগদান করেছেন।  ২০১৭ সালে, জ্যাকসন ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন জ্যাকসন সিং থুনাওজাম ২০০১ সালের ২১শে জুন তারিখে ভারতের মণিপুরের থৌবালে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জ্যাকসন ভারত অনূর্ধ্ব-১৭ এবং ভারত অনূর্ধ্ব-২০ দলের হয়ে খেলার মাধ্যমে ভারতের প্রতিনিধিত্ব করেছেন। ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত আসরের গ্রুপ পর্ব থেকেই বিদায় নিয়েছিল। এই আসরে তিনি ২ ম্যাচে ১টি গোল করেছিলেন। ভারতের বয়সভিত্তিক দলের হয়ে তিনি ১৬ ম্যাচে অংশগ্রহণ করে ১টি গোল করেছেন। তিনি ২০১৭ সালের ৯ই অক্টোবর তারিখে অনুষ্ঠিত ২০১৭ ফিফা অনূর্ধ্ব-১৭ বিশ্বকাপে কলম্বিয়া অনূর্ধ্ব-১৭ দলের বিরুদ্ধে ভারতের বয়সভিত্তিক দলের হয়ে প্রথমবারের মতো গোল করেছেন।  ২০২১ সালের ২৫শে মার্চ তারিখে, মাত্র ১৯ বছর, ৯ মাস ও ৪ দিন বয়সে, ডান পায়ে ফুটবল খেলায় পারদর্শী জ্যাকসন ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল।  পরিসংখ্যান আন্তর্জাতিক   দল  সাল  ম্যাচ  গোল ভারত  ২০২১  ২  ০ সর্বমোট  ২  ০  তথ্যসূত্র  বহিঃসংযোগ            বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:আই-লিগ দ্বিতীয় বিভাগের খেলোয়াড় বিষয়শ্রেণী:কেরল ব্লাস্টার্স ফুটবল ক্লাবের খেলোয়াড় বিষয়শ্রেণী:মণিপুরের ব্যক্তি বিষয়শ্রেণী:পাঞ্জাব ফুটবল ক্লাবের খেলোয়াড় বিষয়শ্রেণী:আই-লিগের খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
তুলাই নদী বা তুল্লাই নদী বা রাক্ষসিনী-তেঁতুলিয়া নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের ঠাকুরগাঁও এবং দিনাজপুর জেলার একটি নদী। নদীটির দৈর্ঘ্য ৬৭ কিলোমিটার, প্রস্থ ৪৫ মিটার এবং গভীরতা ৫.৫ মিটার। নদী অববাহিকার আয়তন ৬৩ বর্গকিলোমিটার। নদীর পানিপ্রবাহ মৌসুমি প্রকৃতির। ডিসেম্বর হতে মার্চ মাস অবধি শুকনো মৌসুমে পানিপ্রবাহ থাকে না। বর্ষা মৌসুমে জুলাই মাসে পানিপ্রবাহ বৃদ্ধি পেয়ে ৭৮০ ঘনসেন্টিমিটার/সেকেন্ড হয়। নদীতে জোয়ার-ভাটার প্রভাব নেই। সাধারণত বন্যা হয় না। এই নদীর উপর ফুলবাড়ি ও বুনিয়াতপুরে ৩টি সেতু আছে।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২২৫-২২৬।,   বাংলাদেশ পানি উন্নয়ন বোর্ড বা "পাউবো" কর্তৃক রাক্ষসিনী নদী এবং এই নদীর একত্রে প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৩।  প্রবাহ নদীটি বোচাগঞ্জ উপজেলার ইশানিয়া ইউনিয়ন থেকে উৎপত্তি হয়ে বিরল উপজেলা পেরিয়ে পশ্চিমবঙ্গে প্রবেশ করেছে এবং কুশমন্ডি সমষ্টি উন্নয়ন ব্লকে টাঙ্গন নদীতে পতিত হয়েছে।    আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র     বিষয়শ্রেণী:পশ্চিমবঙ্গের নদী বিষয়শ্রেণী:ঠাকুরগাঁও জেলার নদী বিষয়শ্রেণী:বিরল উপজেলা বিষয়শ্রেণী:দিনাজপুর জেলার নদী বিষয়শ্রেণী:দক্ষিণ দিনাজপুর জেলার নদী বিষয়শ্রেণী:বোচাগঞ্জ উপজেলা বিষয়শ্রেণী:পীরগঞ্জ উপজেলা বিষয়শ্রেণী:এশিয়ার আন্তর্জাতিক নদী
পারভিন মাসুদ ভাট্টি () হলেন একজন পাকিস্তানি রাজনীতিবিদ যিনি ২০০৮ সালের মার্চ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।   রাজনৈতিক জীবন  তিনি ২০০২ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে পাঞ্জাব প্রাদেশিক পরিষদের সদস্য নির্বাচিত হয়েছিলেন।  তিনি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লিগ (এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।  ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লিগের (এন) প্রার্থী হিসাবে তিনি পাকিস্তানের জাতীয় পরিষদে পুনরায় নির্বাচিত হয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ
thumb|250px|কুয়ানতান বন্দর thumb|250px|কুয়ানতান বন্দরে তরল রাসায়নিক বার্থে একটি জাহাজী মাল লোডিং  কুয়ানতান বন্দর হল কুয়ানতান শহরের প্রায় ২৫ কিলোমিটার উত্তর দিকে এবং দক্ষিণ চীন সাগরের তীরে (অক্ষাংশ ৩°৫৮' উত্তর, দ্রাঘিমাংশ ১০৩°২৬' পূর্ব) মালয়েশিয়া উপদ্বীপের পূর্ব উপকূল অঞ্চলে অবস্থিত একটি বহুমুখী বন্দর।  অতীতে বন্দরটি কুয়ানতান বন্দর কর্তৃপক্ষ দ্বারা পরিচালিত হত। ১৯৯৮ সাল থেকে বন্দরটির বেসরকারী করণ করা হয়েছে এবং বর্তমানে কুয়ানতান পোর্ট কনসোর্টিয়াম সডন ভড দ্বারা পরিচালিত হয়।  ইতিহাস thumb|250px|কুয়ানতান বন্দরের বহুমুখী বার্থে জাহাজ thumb|250px|কুয়ানতান বন্দরের কন্টেইনার বার্থ   ১৯৭৫  কুয়ানতান বন্দর কর্তৃপক্ষ প্রতিষ্ঠিত ১৯৭৬  কুয়ানতান বন্দরের নির্মানকার্য শুরু ১৯৭৯  নির্মানকার্য সম্পন্ন ১৯৮০  আংশিক ভাবে বন্দর পরিচালনা শুরু ১৯৮৪  সম্পূর্ণ ভাবে বন্দর পরিচালনা শুরু ১৯৯৮  কুয়ানতান পোর্ট কনসোর্টিয়াম সডন ভড দ্বারা বন্দরের প্রাইভেটাইজড এবং পরিচালিত ২০০১  দ্বিতীয় পর্যায়ের নির্মান (ইনার বেসিন প্রকল্প) সম্পন্ন  ২০০৩  উৎসর্গীকৃত কনটেইনার বার্থ কার্যকরী  বার্থ সুবিধাসমূহ   + কুয়ানতান বন্দরের বার্থের উল্লেখ বার্থের ধরন বা প্রকার বার্থ সংখ্যা   মোট দৈর্ঘ্য (মিটার) গভীরতা (মিটার) ডেডওয়েট টনিজ (ডিডব্লিউটি)  সর্বোচ্চ স্থানচ্যুত টন কন্টেইনার  ৩  ৬০০  ১১.২  ৩৫,০০০  ৪৫,০০০ তরল রাসায়নিক   ৩  ৭২০  ১১.৪  ৪০,০০০  ৫৩,০০০ বহুমুখী-উদ্দ্যেশে ব্যবহৃত বার্থ  ৪  ৭২৫  ১১.২  ৩৫,০০০  ৪৫,০০০ পাম তেল বার্থ নং ১  ১  ২৫০  ১১.৫  ৪০,০০০  ৫৪,০০০ পাম তেল বার্থ নং ২  ১  ১৫০  ৮.০  ৬,০০০  ৮,০০০ পাম তেল বার্থ নং ৩  ১  ২৪০  ১১.৪  ৪০,০০০ ৫৩,০০০ খনিজ তেলl  ১  ১৫০  ৮.০  ৬,০০০  ৮,০০০ এমটিবিই  ১  ২৪০  ১১.৪  ৪০,০০০  ৫৩,০০০ বার্থ ৫  ১  ১৮  ৫.০  ১০,৩৭৭  ১৬,৮৩২ বার্থ ৬  ১  ১১৮  ৭.০  ১২,০০০  ১৭,৮০০ বার্থ ১এ  ১  ৭০  ৮.০  ৬,০০০  ৮,০০০ পরিষেবা জেটি  ১  ১৪০  ৪.০  ৪,৫০০ ৬,০০০   কন্টেইনার পণ্য পরিবহন thumb|200px|right|কুয়ানতান বন্দরে কনটেইনার ইয়ার্ড  কুয়ানতান বন্দরে কন্টেইনার পরিচালনার জন্য  কন্টেনার ট্রেলার, ফ্রোকলিফ্ট, ধারক গ্রান্ট ক্রেন, রাবার ট্রেড গ্রান্ট কপিকল, স্ট্যাক্টার ফর্কক প্রভৃতি  সরঞ্জাম এবং যন্ত্রপাতি ব্যবহার করা হয়। বন্দর থেকে স্টেফিং এবং কনটেইনারগুলি দেশের বিভিন্ন প্রান্তে পৌঁচ্ছে দেওয়ার জন্য ৯,৬০০ বর্গ মিটারের একটি কন্টেনার মালবাহী স্টেশন এবং ১,৫০০ একর জমি এবং ১৬৮ [[রাইফার (কন্টেইনার)] রাইফার]] পয়েন্টগুলির সাথে একটি কন্টেইনার ইয়ার্ড রয়েছে। কুয়ানতান বন্দরের কনটেইনার ইয়ার্ড মালয়েশিয়ায় দীর্ঘতম  ফ্রি স্টোরেজ পিরিয়ড -এর একটি প্রস্তাব দেয় হয়েছে।  + কুয়ানতান বন্দরে কনটেইনার ইয়ার্ডে ফ্রি স্টোরেজ পিরিয়ড কন্টেইনার আমদানি (Laden)  কন্টেইনার রপ্তানি (Laden)  খালি কন্টেইনার  ট্রান্সশিপমেন্ট কন্টেইনার ৭ দিন ১৪ দিন ২১ দিন ২১ দিন  কুয়াধতান - কেরতেহ রেলওয়ে ব্যবস্থা (কেকেআরএস), দ্বারা ৭৫ কিমি রেল লাইনের মাধ্যমে কুয়াধতান বন্দর এবং কেরতেহের পেট্রোকেমিক্যাল কমপ্লেক্স মধ্যে দৈনিক রেল সেবা প্রদান করে।  তথ্যসূত্র  বহিঃসংযোগ   Location of Kuantan Port (zoom-in view)  Satellite Image of Kuantan Port  কুয়ানতান বন্দর কনসোর্টিয়াম  কুয়ানতান বন্দর কর্তৃপক্ষ  বিষয়শ্রেণী:মালয়েশিয়ার বন্দর
ব্রিটিশ সাম্রাজ্যের আদেশ () হচ্ছে এক ধরনের সম্মানসূচক ব্রিটিশ পদবী। রাজা পঞ্চম জর্জ কর্তৃক ৪ জুন, ১৯১৭ সালে এটি তুলনামূলকভাবে নতুনতর পদবীরূপে সৃষ্টি করা হয়।Original Order of the British Empire Statutes dated 24 Aug 1917The Monarchy Today > Queen and public > Honours > Order of the British Empire royal.gov.uk: The Official Website of the British Monarchy, Accessed 24 August 2009 এ পদবীটি সাধারণ জনগণ এবং সামরিক বাহিনীতে কর্মরতদের যথাযথভাবে মর্যাদাদানের লক্ষ্যে তৈরী করা হয়েছে। পাঁচটি শ্রেণীতে বিভক্ত ওবিই পদবীতে বড় থেকে ছোট অণুক্রমে প্রদান করা হয়। প্রাতিষ্ঠানিকভাবে পদবীটিকে দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার নামে অভিহিত করা হয়।   শ্রেণিবিন্যাস  ওবিই পদবীকে বড় থেকে ছোট অণুক্রমে সাজিয়ে পাঁচটি শ্রেণীতে বিভাজন ঘটানো হয়েছে -  নাইট গ্র্যান্ড ক্রস বা ডেম গ্র্যান্ড ক্রস (জিবিই)  নাইট কমান্ডার বা ডেম কমান্ডার (কেবিই বা ডিবিই)  কমান্ডার (সিবিই)  অফিসার (ওবিই)  মেম্বার (এমবিই)  তন্মধ্যে শীর্ষতম দুই র‌্যাঙ্কিংধারী স্বয়ংক্রিয়ভাবে নাইট অথবা ডেমগণ তাদের নামের শীর্ষভাগে স্যার (পুরুষ) কিংবা ডেম (নারী) উপাধিরূপে ব্যবহার করতে পারেন। তবে, এ পদবীধারণ করা বাধ্যতামূলক নয়।  সম্মানসূচক পদবীর প্রতিপাদ্য বিষয় হচ্ছে - ঈশ্বর এবং সাম্রাজ্যকে ধন্যবাদ জানিয়ে। ব্রিটিশ সম্মানসূচক পদবীটি ব্রিটেনের সম্মাননা পদ্ধতির সবচেয়ে নবীনতম; কিন্তু দশ লক্ষ জীবিত ব্যক্তি বিশ্বব্যাপী এ পদবী ধারণ করে আছেন যা সংখ্যার আকারে বৃহত্তম।   ইতিহাস  মূলতঃ রাজা পঞ্চম জর্জ প্রথম বিশ্বযুদ্ধে জয়লাভের স্বীকৃতিস্বরূপ হাজার হাজার লোককে সম্মাননা জানাতে চেয়েছিলেন। তিনি এ সম্মাননার বাইরে সাধারণ সৈনিকদেরকে রেখেছিলেন। সেজন্যে তিনি ব্রিটিশ সম্মাননা পদ্ধতিতে রূপরেখা প্রণয়ন করেন -  কেবলমাত্র জ্যেষ্ঠ সামরিক কর্মকর্তা এবং সাধারণ নাগরিকগণ অর্ডার অব দ্য বাথ উপাধি ধারণ করবেন।  অর্ডার অব সেন্ট মাইকেল এবং সেন্ট জর্জ কূটনীতিবিদদের সম্মানে প্রদান করা হবে।  ব্রিটিশ রাজ পরিবারের সাথে সম্পৃক্ত সেবাদানকারী ব্যক্তিগণ রয়েল ভিক্টোরিয়ান অর্ডার সম্মাননা পাবেন।  রাজা পঞ্চম জর্জ প্রথম বিশ্বযুদ্ধকালীন সময়ে যুদ্ধক্ষেত্রের বাইরে অগণিত ব্যক্তিদের সম্মান জানানোর পদক্ষেপ নেন। প্রতিষ্ঠাকালীন সময়ে ১৯১৮ সালে সম্মাননাটি কেবলমাত্র একটি বিষয়কে ঘিরেই প্রবর্তিত হয়েছিল। কিন্তু পরবর্তীকালে এটি সামরিক এবং সাধারণ নাগরিক - এ দুটি অংশে বিভাজিত হয়ে যায়।   তথ্যসূত্র     বিষয়শ্রেণী:ব্রিটিশ সাম্রাজ্যের পদমর্যাদা, সম্মাননা ও পদক বিষয়শ্রেণী:১৯১৭-এ প্রবর্তিত পুরস্কার
:পঞ্চায়েত প্রথা  :পঞ্চায়েত ব্যবস্থা, ঢাকা  :পটিয়া আদর্শ উচ্চ বিদ্যালয়  :পটিয়া উপজেলা  :পটুয়া  :পটুয়া সঙ্গীত  :পটুয়াখালী জেলা  :পটুয়াখালী বিজ্ঞান ও প্রযুক্তি বিশ্ববিদ্যালয়  :পটুয়াখালী সদর উপজেলা  :পন্নী, ওয়াজেদ আলী খান  :পয়ঃনিষ্কাশন  :পয়জন্স অ্যাক্ট, ১৯৫২  :পয়স্তি ও শিকস্তি  :পরওয়ানা  :পরাশ্রয়ী উদ্ভিদ  :পরিযায়ী পাখি  :পর্বত পাদদেশীয় সমভূমি  :পলাশবাড়ী উপজেলা  :পলিয়া  :পল্লী উন্নয়ন  :পল্লী উন্নয়ন একাডেমী  :পল্লী কর্মসহায়ক ফাউন্ডেশন  :পল্লী বিদ্যুতায়ন  :পল্লী বিদ্যুতায়ন বোর্ড  :পশ্চিমাঞ্চলীয় গ্যাস কোম্পানী লিমিটেড  :পাংখোয়া  :পাকুন্দিয়া উপজেলা  :পাখওয়াজ  :পাটিয়াল  :পাটোয়ারী  :পাতাফড়িং  :পাতিশিয়াল  :পাথারিয়া ভূতাত্ত্বিক গঠন  :পানছড়ি উপজেলা  :পান্ডুয়া  :পান্ডুয়া, হুগলি জেলা  :পামওয়েল  :পায়োরিয়া  :পার্বত্য জেলা স্থানীয় সরকার পরিষদ  :পাশা, আনোয়ার  :পাহাড়তলী থানা  :পাহাড়পুর  :পাহাড়পুর, প্রাকৃতিক কাঠামো  :পাহাড়পুর স্তরসমষ্টি  :পাহাড়ি বন  :পাহাড়ি মাটি  :পাহাড়িয়া  :পিঁপড়া  :পিঁয়াজ  :পিনওয়ার্ম  :পিয়াইন নদী  :পীর ইয়েমেনি  :পুঠিয়া  :পুঠিয়া উপজেলা  :পুরাজীবীয় ইন্ডিয়ান প্লাটফর্ম  :পৃষ্ঠগড়ানো পানি  :পেকুয়া উপজেলা  :পেট্রোলিয়াম জাতীয় পদার্থ  :পেয়ারা  :পোঁকাই দেওয়ানা  :পোড়ামা  :পোড়ামাটির ভাস্কর্য ও ম্যুরাল  :পোড়ামাটির শিল্প  :পোনাবালিয়া হত্যাকান্ড  :পৌন্ড্রক্ষত্রিয়  :প্রত্যক্ষ বৈদেশিক বিনিয়োগ  :প্রশাসন সমন্বয়  :প্রিমিয়ার ব্যাংক লিমিটেড  :প্রেমচাঁদ রায়চাঁদ বৃত্তি  :প্রোটোজোয়া
পায়েস বা ক্ষীর বা ফিরনি একটি চাল-দুধ-চিনি সহযোগে প্রস্তুত খাবার যা ভারতীয় উপমহাদেশে খুবই জনপ্রিয়। ফুটন্ত তুলশীমালা চাল,  ভাঙ্গা গমের সাথে  ট্যাপিওকা,  সেমাই, দুধ এবং চিনি মিশিয়ে তৈরি করা হয়। এটা স্বাদের জন্য এলাচ, কিশমিশ, জাফরান, কাজু বাদাম, পেস্তা বাদাম বা কাজুবাদাম দেওয়া হয়। এটা সাধারণত  খাবার সময় বা  ডেজার্ট হিসাবে পরিবেশিত। কিছু অঞ্চলে এটি ফিরনি  গিল ই ফিরদাউস বা ফেরেনি নামেও পরিচিত।   ঐতিহ্যবাহী পায়েস শেরপুরের ছানার পায়েস   নাম  thumb|শীত মৌসুমে বাংলাদেশে খেজুরের রসের এবং গুড়ের পায়েস খুবই জনপ্রিয়  সংস্কৃত নাম क्षीर (ক্ষীর)/ पायसम् "পায়াসম"। হিন্দি, खीर khīr; পাঞ্জাবি, کھیر/ਖੀਰ; উড়িয়া, ଖିରି khiri; সিন্ধি, کھیر; উর্দু, کھیر; এবং নেপালি: खिर। পায়াসাম হিসেবে তামিল: பாயாசம், তেলুগু: పాయసం, মালায়ালম: പായസം), পায়েস হিসেবে কন্নড়: ಪಾಯಸ), বাংলা: পায়েস, সিলেটি: পায়েস), অসমীয়া: পায়স এবং কোঙ্কানি पायस।   আঞ্চলিকতা  সকল উৎসবে পায়েস প্রস্তুত করা হয়। খির শব্দটি উত্তর ভারতে ব্যবহার করা হয়। সম্ভবত সংস্কৃত শব্দ ক্ষীর থেকে এসেছে যার অর্থ দুধ।  ক্ষীরের আরেকটি নাম পায়েস বা পায়স বাংলায় ব্যবহৃত হয়। তবে পায়স শব্দটি তেমন ব্যবহার হয় না যদিও মূল সংস্কৃত শব্দ পায়স(पायस) থেকে এসেছে যার ব্যুৎপত্তিগত অর্থ দুধ থেকে উৎপন্ন।  চিত্রশালা   তথ্যসূত্র   বিষয়শ্রেণী:বাঙালি রন্ধনশৈলী বিষয়শ্রেণী:পশ্চিমবঙ্গের রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:উত্তরপ্রদেশী রন্ধনশৈলী বিষয়শ্রেণী:ওড়িয়া রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:তেলেঙ্গানার রন্ধনশৈলী বিষয়শ্রেণী:তামিল রন্ধনশৈলী বিষয়শ্রেণী:মারাঠি রন্ধনশৈলী বিষয়শ্রেণী:পাঞ্জাবি রন্ধনশৈলী বিষয়শ্রেণী:কেরল রন্ধনশৈলী বিষয়শ্রেণী:হায়দ্রাবাদী রন্ধনশৈলী বিষয়শ্রেণী:উত্তর ভারতীয় রন্ধনশৈলী বিষয়শ্রেণী:বাংলাদেশী চালের পদ বিষয়শ্রেণী:পাকিস্তানি চালের পদ বিষয়শ্রেণী:ভারতীয় চালের পদ বিষয়শ্রেণী:ভারতীয় মিষ্টান্ন বিষয়শ্রেণী:বাংলাদেশী মিষ্টান্ন বিষয়শ্রেণী:ভারতীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:শ্রীলঙ্কীয় রন্ধনশৈলী
উইকি লাভস ফোকলোর (ডব্লিউএলএফ) হলো ফেব্রুয়ারী মাসে অনুষ্ঠিত একটি বার্ষিক আন্তর্জাতিক ফটোগ্রাফিক প্রতিযোগিতা যা বিশ্বব্যাপী স্থানীয় উইকিমিডিয়ার সহযোগী এবং উইকিপিডিয়ানদের সহায়তায় উইকিমিডিয়া আন্দোলন সদস্যরা বিশ্বব্যাপী আয়োজন করে। অংশগ্রহণকারীরা তাদের অঞ্চলের স্থানীয় লোকসংস্কৃতি এবং অস্পষ্ট ঐতিহ্যের ছবি তোলে এবং সেগুলো উইকিমিডিয়া কমন্সে আপলোড করে। ইভেন্টের উদ্দেশ্য হলো বিশ্বব্যাপী লোকজ্ঞান ঐতিহ্যকে নথিভুক্ত করা একটি লক্ষ্য নিয়ে লোকেদের তাদের স্থানীয় লোকসংস্কৃতির মিডিয়া ছবি তুলতে উৎসাহিত করা এবং তাদের একটি বিনামূল্যে লাইসেন্সের অধীনে রাখা যা শুধুমাত্র উইকিপিডিয়াতেই নয় সর্বত্র সকলের দ্বারা পুনরায় ব্যবহার করা যেতে পারে।   আরও দেখুন    উইকি লাভস ফোকলোর  উইকি লাভস লাভ ২০১৯ বিজয়ীদের তালিকা  উইকি ফোকলোর ২০২০ বিজয়ীদের তালিকা  উইকি ফোকলোর ২০২২ বিজয়ীদের তালিকা   তথ্যসূত্র   বিষয়শ্রেণী:উইকি সম্প্রদায় বিষয়শ্রেণী:২০১৯-এ প্রতিষ্ঠিত পুনরাবৃত্ত ঘটনা
ভালোবাসার শত সনেট () চিলীয় কবি ও নোবেল পুরস্কার বিজয়ী পাবলো নেরুদার একটি সনেটের সংকলন। এটি ১৯৫৯ সালে আর্জেন্টিনা থেকে প্রকাশিত হয়। তার প্রিয় স্ত্রী (সে সময়ের) মাতিলদে উরুতিয়ার প্রতি উৎসর্গকৃত বইটি দিনের চারটি পর্যায়ে বিভক্ত, যথা - সকাল, বিকাল, সন্ধ্যা ও রাত।  সনেটগুলো বিভিন্ন ভাষায় অনূদিত হয়েছে। বাংলা ভাষায় সনেটগুলো অনুবাদ করেছেন আনন্দময়ী মজুমদার, যা ইত্যাদি গ্রন্থ প্রকাশ থেকে ২০১৫ সালে প্রকাশিত হয়েছে।  সনেট নগ্নতায় তুমি সরল,তোমারই দুই হাতের মতন, মাটিময়, মসৃণ, স্বচ্ছ, সুডৌল, চাঁদের আঁকিবুঁকি রেখা, আপেলের সরু পথ আঁকা। নগ্নতায় তুমি তন্বী গমের শীষ। নগ্নতায় তুমি কিউবার নীলাভ শান্ত রাত, আঙুর-লতা, নক্ষত্র-বিথী জড়ানো চুলে। নগ্নতায় তুমি সোনালী বিস্তীর্ণ-বিশাল, গীর্জার মাথায় সূর্যকিরণ যেন। নগ্নতায়,তুমি তোমারই কোনো নখের মতন, সূক্ষ্ম,গোলাপী,বাঁক-খাওয়া,আ-সূর্যোদয়, তারপর,যেন তুমি পাতালের বাসিন্দা কোনো। যেন লম্বা শুঁড়িপথ জুড়ে পোশাক আর গৃহকন্নায় ফিকে হয়ে যায় তোমার স্বচ্ছ আলো- ধরাচুড়ো প'রে, পাতা ঝরিয়ে হয়ে যায় কেবল দুটি নগ্ন হাত। – আনন্দময়ী মজুমদার কর্তৃক অনূদিতমজুমদার, আনন্দময়ী (২০০৫)। ভালোবাসার শত সনেট। ইত্যাদি গ্রন্থ প্রকাশ। ।  জনপ্রিয় সংস্কৃতিতে  টম শাডিয়াকের ১৯৯৮ সালের প্যাচ অ্যাডামস চলচ্চিত্রের বিভিন্ন পর্যায়ে সনেট ১৭ ব্যবহার করা হয়েছে, বিশেষ করে শেষকৃত্যের দৃশ্যে।  দীপা মেহতার ২০০২ সালের বলিউড/হলিউড চলচ্চিত্রে যখন প্রথমবারের মত সু/সুনিতার সাথে বারে রাহুলের দেখা হয় তখন সনেট ১২-এর উল্লেখ করা হয় এবং রোমিও অ্যান্ড জুলিয়েট-এর ব্যালকনি দৃশ্যের মত একটি দৃশ্যে রাহুল এই কবিতা আবৃতি করে।  হাউ আই মেট ইওর মাদার ধারাবাহিকের ৪র্থ মৌসুমে "দ্য নেইকড ম্যান'' পর্বে সনেট ২৭ আবৃতি করা হয়।  তথ্যসূত্র  বিষয়শ্রেণী:১৯৫৯-এর কবিতার বই বিষয়শ্রেণী:চিলীয় কবিতার সংকলন বিষয়শ্রেণী:চতুর্দশপদী বিষয়শ্রেণী:পাবলো নেরুদা
কালাপানিঝরা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা জেলার একটি নদী।  নদীটির দৈর্ঘ্য ৯  কিলোমিটার, গড় প্রস্থ ২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালাপানিঝরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৬।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:মেঘালয়ের নদী বিষয়শ্রেণী:ভারতের নদী বিষয়শ্রেণী:নেত্রকোণা জেলার নদী বিষয়শ্রেণী:কলমাকান্দা উপজেলা বিষয়শ্রেণী:দুর্গাপুর উপজেলা, নেত্রকোণা
২ নং ছিনাই ইউনিয়ন পরিষদ রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন পরিষদ।  অবস্থান ছিনাই একটি প্রাচীন জনপদ তার প্রমাণ মেলে ছিনাই ইউনিয়রের চতুর্ভুজ গ্রামের সেন পাড়ায় সেন স্থাপত্যের নিদর্শন চতুর্ভুজ শিব মন্দির  দেখে। প্রচলিত মত অনুসারে চতুর্ভুজ গ্রামটি একটি চতুর্ভুজাকৃতি বদ্বীপ ছিল যার উত্তরে ধরলা নদী  পূর্বদিকে সাতবোন নদী (বর্তমানে মৃত) এবং দক্ষিণ-পশ্চিমে সেনয় নদী (বর্তমানে মৃত)।   দর্শনীয় স্থান  এলজিইডি চত্বর: ছিনাই  বাজারের পশ্চিম দিকে রংপুর - কুড়িগ্রাম মহাসড়কের পাশে অবস্থিত। প্রায় ১০ একর জমির উপর এটি  নির্মিত । বছরে কিছু সময় বিভিন্ন অনুষ্ঠান ও বনভোজনের জন্য বিভিন্ন জায়গা হতে মানুষজন সেখানে বেড়াতে আসেন।    মৌজাসমূহ    মীরেরবাড়ী  বানেশ্বর নীলকন্ঠ  মহিধর খন্ডক্ষেত্র  জয়কুমর  কালুয়া  কিং ছিনাই  চতুর্ভূজ  রামরতন  পূর্বদেবত্তর  মেখলী  ছিনাইহাট  দেবালয়  নিলাই  কিসামত পাইকপাড়া  রামকার্জ্জি  আচার্য্য  ছত্রজিৎ  গুরুকৃষ্ণ   বিভিন্ন প্রতিষ্ঠান   কলেজ ১টি  তহশিল অফিস ১ টি  কমিউনিটি ক্লিনিক  ৫টি  বে-সরকারি সংস্থা  ৮টি  বহুমূখী সমবায় সমিতি ৫টি  ডাকঘর ২টি  ব্যাংক  ১ টি  হাটবাজার  পাঙ্গাহাট-মীরেরবাড়ী  চওড়া হাট-মহীধরখন্ডক্ষেত্র ।  বৈদ্যেরবাজার-ছত্রজিৎ  ছিনাইহাট ।  একতা বাজার-কালুয়া  চায়না বাজার ।  বউদির বাজার  আমিনবাজার ।  গড়ের বাজার  দর্শনীয় স্থান চতুর্ভুজ শিব মন্দির  ধরলা নদী  শহীদ রাউফুন কবর  ছিনাই এল জি ই ডি  ছিনাই নদী   উল্লেখযোগ্য ব্যক্তিত্ব   ১.স্বৈরাচার বিরোধী আন্দোলনের সৈনিক শহীদ রাউফুন বসুনিয়া।   ২.শহীদ আজিজার রহমান।  ৩.ভাওয়াইয়া সংগীত শিল্পী বাবু অনন্ত কুমার দেব।  ৪.বাংলা ব্যাকরণবীদ রাখাল চক্রবর্তী।   ৫.জননেতা জাফর আলী।  ৬.সাবেক চেয়ারম্যান নুরুল হক ব্যাপারী।  ৭.কমরেড শুভ্রাংশু চক্রবর্তী।   ৮.পাঙ্গা রাজা নাতি রণবীর।  আরও দেখুন  রাজারহাট উপজেলা  তথ্যসূত্র
মিনাক্ষী মুখার্জী ভারতের  পশ্চিমবঙ্গ রাজ্যের একজন বামপন্থী রাজনৈতিক ব্যক্তিত্ব এবং বাংলার বাম ছাত্র-যুব আন্দোলনের অন্যতম প্রধান মুখ। বর্তমানে মীনাক্ষী মুখার্জি সিপিআই(এম) দলের যুব সংগঠন ভারতের গণতান্ত্রিক যুব ফেডারেশনের পশ্চিমবঙ্গ রাজ্য কমিটির সম্পাদক। তার আগে তিনি এই সংগঠনের রাজ্য সভানেত্রীর দায়িত্বে ছিলেন। ২০২১ সালের পশ্চিমবঙ্গ বিধানসভা নির্বাচনে মিনাক্ষী মুখার্জী বামফ্রন্ট প্রার্থী হিসাবে বিদায়ী মুখ্যমন্ত্রী মমতা বন্দ্যোপাধ্যায় ও বিজেপি প্রার্থী শুভেন্দু অধিকারীর বিরুদ্ধে নন্দীগ্রাম বিধানসভা কেন্দ্র থেকে ভোটে লড়েন।   প্রারম্ভিক জীবন  মীনাক্ষী মুখার্জি বর্ধমানের কুলটিতে জন্মগ্রহণ করেন। জলধী কুমারী উচ্চ বালিকা বিদ্যালয় থেকে পাশ করার পর তিনি আসানসোলের বিবি কলেজ থেকে স্নাতক ডিগ্রি অর্জন করেন। তারপরে মীনাক্ষী মুখার্জি বর্ধমান বিশ্ববিদ্যালয় থেকে স্নাতকোত্তর ডিগ্রি লাভ করেন।   রাজনৈতিক জীবন  বামপন্থী ছাত্র সংগঠন ভারতের ছাত্র ফেডারেশনের মধ্য দিয়েই তার রাজনৈতিক জীবন শুরু হয়। তারপর গনতান্ত্রিক যুব ফেডারেশনের রাজ্য সভাপতি হিসেবে দায়িত্ব পালন করার পর বর্তমানে তিনি এই সংগঠনের রাজ্য সম্পাদক। বর্তমানে তিনি বামপন্থী ছাত্র যুব ছাড়াও পশ্চিমবঙ্গের সাধারণ মানুষের অত্যন্ত প্রিয় এক জননেত্রী। তার সহজ সরল ভাষার অসাধারণ বক্তব্য সাধারণ মানুষের কাছে ক্রমাগত জনপ্রিয়তা পাচ্ছে। সংগঠনের যে কোনো কর্মসূচীতে সামনের সারিতে দাঁড়িয়ে লড়াই করেন। পুলিশের মুখোমুখি সংঘর্ষেও সামনের সারিতে থাকেন তিনি। নিজে আহত হয়েও তার সহকর্মীদের পুলিশের আঘাত থেকে রক্ষা করতে ঝাঁপিয়ে পড়েন। ন্যায় অধিকার ছিনিয়ে আনতে আন্দোলনে নেমে পুলিশের অত্যাচার সহ্য করেছেন এমনকি জেলও খেটেছেন।  ৩  নভেম্বর, ২০২৩, কোচবিহার থেকে পায়ে হেঁটে ২৫০০ কিলোমিটার পথ পেরিয়ে কলকাতায় পৌঁছানো ‘ইনসাফ যাত্রা’র নেতৃত্ব দিয়েছিলেন মিনাক্ষী মুখার্জী। ৫০ দিনে পশ্চিমবঙ্গের প্রতিটি জেলার ওপর দিয়ে লাখ লাখ মানুষের সমর্থন নিয়ে কলকাতার যাদবপুরের ৮ বি বাসস্ট্যান্ডের জনসভার মধ্যে দিয়ে সমাপ্তি ঘটে এই ‘ইনসাফ যাত্রা’র।   তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বর্ধমান বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:ভারতীয় নারী সক্রিয়কর্মী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
মুসনাদ হুমাইদি বা মুসনাদ আল-হুমাইদি () হাদিস গ্রন্থগুলির মধ্যে একটি,  যা প্রণয়ন করেন ইমাম আল-হুমায়দী রহ (মৃত্যু: ২১৯ হিঃ)।  বর্ণনা মাকতাবা শামিলা অনুসারে বইটিতে প্রায় এক হাজার পাঁচশত (১৫০০) হাদিস রয়েছে।   এটি প্রাচীনতম মুসনাদ (হাদিসের এক ধরনের গ্রন্থ) রচিত। ইসলামি বর্ষপঞ্জি -এরদ দ্বিতীয় শতাব্দীতে এটি রচিত এবং হাদিসের সর্বাধিক সহিহ (সহিহ আল বুখারী ও সহিহ মুসলিম) এর আগে লিখিত। মুসনাদ (مسند) হল হাদিসের সংকলন যা বর্ণনাকারীদের দ্বারা শ্রেণিবদ্ধ করা হয়েছে, সাহাবিগণের (নবি মুহাম্মদের সঙ্গী) দ্বারাও। বইটিতে সহিহ (বিশুদ্ধ), দুর্বল ও মনগড়া বর্ণনা রয়েছে।    প্রকাশনা বইটি বিশ্বের অনেক সংস্থা প্রকাশ করেছে মুসনাদ হুমাইদী উর্দু আল-মিরওয়িয়াত আল-হাসকীয়া মুসনাদ আল-হুমাইদির মাধ্যমে, প্রকাশক: আনবার বিশ্ববিদ্যালয় جامعة الانبار  আরও দেখুন  সুন্নি গ্রন্থের তালিকা  সহীহ বুখারী  সহীহ মুসলিম  সুনান-এ-ইবনে মাজাহ  সুনানে আবু দাঊদ   সুনান আল-তিরমিজী  সুনানে নাসাই  তথ্যসূত্র  বিষয়শ্রেণী:সুন্নি সাহিত্য বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:৯ম শতাব্দীর আরবি বই বিষয়শ্রেণী:১০ম শতাব্দীর আরবি বই বিষয়শ্রেণী:সুন্নি হাদিস সংকলন
ইলিয়াস আহমেদ চৌধুরী (১৫ আগস্ট ১৯৩৪-১৯ মে ১৯৯১) যিনি দাদাভাই নামেও পরিচিত। বাংলাদেশ আওয়ামী লীগের একজন রাজনীতিবিদ, গণপরিষদের প্রাক্তন সদস্য ও সাবেক সাংসদ। তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন। স্বাধীনতা ও মুক্তিযুদ্ধে অবদানের জন্য তিনি ২০২২ সালে স্বাধীনতা পুরস্কারে ভূষিত হন।   জন্ম ও প্রাথমিক জীবন  ইলিয়াস আহমেদ চৌধুরী ১৫ আগস্ট ১৯৩৪ সালে মাদারীপুরের শিবচরের দত্তপাড়া এলাকার জমিদার পরিবারে জন্মগ্রহণ করেন। তার বাবা নুরুদ্দিন আহমেদ চৌধুরী ও মা চৌধুরী ফাতেমা বেগম। তিনি দত্তপাড়ার টিএন একাডেমী থেকে শিক্ষা জীবন শুরু করে মুন্সিগঞ্জের সরকারি হরগঙ্গা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বিএসসি পাশ করেন।   রাজনৈতিক ও কর্মজীবন  ইলিয়াস আহমেদ চৌধুরী ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান ও ১৯৭১ সালের বাংলাদেশের স্বাধীনতা যুদ্ধে সংগঠক ছিলেন, একই সাথে মুজিব বাহিনীর কোষাধ্যক্ষ হিসেবে দায়িত্ব পালন করেন। তিনি বাংলাদেশ আওয়ামীলীগের কেন্দ্রীয় কমিটির সদস্য ও মাদারীপুর জেলা আওয়ামী লীগের সভাপতি ছিলেন। এছাড়াও তিনি গণফোরামের রাজনীতিবিদ ছিলেন।  তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন।  ১৯৭৫ পরবর্তী সময়ে আওয়ামী লীগ পুনর্গঠন ও শেখ হাসিনার স্বদেশ প্রত্যাবর্তনে ভূমিকা পালন করেন তিনি।  তিনি দৈনিক বাংলার বাণী পত্রিকার সম্পাদক মন্ডলীর সভাপতি ছিলেন। আরামবাগ ক্রীড়াচক্রের সভাপতি ও খুলনা আবহানী ক্রীড়াচক্রের সভাপতি ছিলেন তিনি।   পারিবারিক জীবন  ইলিয়াস আহমেদ চৌধুরীর মা চৌধুরী ফাতেমা বেগম বঙ্গবন্ধু শেখ মুজিবুর রহমানের বড় বোন। তিনি বিয়ে করেন খালাতো বোন ফিরোজা বেগম মায়া চৌধুরীকে। তার বড় ছেলে মাদারীপুর-১ আসনের সংসদ সদস্য নূর ই আলম চৌধুরী। ছোট ছেলে মজিবুর রহমান চৌধুরী (নিক্সন চৌধুরী) ফরিদপুর-৪ আসনের সংসদ সদস্য।   মৃত্যু  ইলিয়াস আহমেদ চৌধুরী ১৯ মে ১৯৯১ সালে জাতীয় সংসদের সদস্য থাকাকালে হৃদযন্ত্রের ক্রিয়া বন্ধ হয়ে মৃত্যুবরণ করেন। তার স্মৃতিতে পারিবারিক ভাবে প্রতিষ্ঠা করা হয় ইলিয়াস আহমেদ চৌধুরী ডিগ্রি কলেজ।   সম্মাননা    স্বাধীনতা পুরস্কার (২০২২)   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:মাদারীপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সরকারি হরগঙ্গা কলেজের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ